તા. ર૪-૦ર-ર૦૧૩ના રોજ જજીસ બંગલો રોડ ઉપર પુરઝડપે પસાર થતી બીએમડબ્લ્યુ કારે બે બાઇકસવારને અડફેટે લીધા હતા, જેમાં શિવમ્ પ્રેમભાઇ દવે (સાગર એપાર્ટમેન્ટ, બોડકદેવ, વસ્ત્રાપુર), રાહુલ ઘનશ્યામભાઇ પટેલ (શુભ લાભ સોસાયટી, ઘાટલોડિયા) બાઇકસવારનાં મોત થયાં હતાં. આ ઘટનામાં બીએમડબ્લ્યુ કાર હંકારતો વિસ્મય શાહ ઘટનાસ્થળેથી અકસ્માત બાદ ફરાર થઇ ગયો હતો. વસ્ત્રાપુર પોલીસે આ મુદ્દે અકસ્માતનો ગુનો નોંધી તપાસ શરૂ કરી હતી, જેમાં વિસ્મય વિરુદ્ધમાં સાપરાધ મનુષ્યવધ (૩૦૪ પાર્ટ- ૨) મોટર વિહિકલ એક્ટ હેઠળ ફરિયાદ થઇ હતી.